ANC STASSI BRIGADE ARRESTEER AFRI-FORUM LEDE OOR PRETORIA NAAMBORD
Onderwerp: ANC STASSI BRIGADE ARRESTEER AFRI-FORUM LEDE OOR PRETORIA NAAMBORD Sun Jul 11, 2010 1:08 pm
DIT IS DIE ANC KOMMUNISTIESE ADDERS- WIL NIKS VAN DIE WITMAN WEET NIE- GEBRUIK MAG EN VREES OM HULLE STEMPEL AF TE DRUK...EN DIE KLOMP RATELSLANGE BULLSHIT DIE WERELD MET "DEMOKRATIESE" BLUFSPELETJIES!!
AfriForum se Pta-bord toe nie so welkom
JAN-JAN JOUBERT IN KAAPSTAD
Dit was darem 'n short walk to freedom vir hom en sy kameraad nadat hulle 'n naambord opgerig het om besoekers in Pretoria te verwelkom, grinnik AfriForum se jeug­leier, mnr. Ernst Roets.
Roets en nog 'n AfriForum-lid, mnr. James Kemp, is Vrydag gearresteer toe hulle wederregtelik 'n naambord langs die N1-snelweg opgerig het wat mense in Afrikaans, Engels en Duits in Pretoria verwelkom.
Die bord is opgerig reg voor 'n tydelike kennisgewing wat besoekers in Tshwane verwelkom.
Tshwane is die metroraad waarvan Pretoria 'n onderdeel is.
Die Tshwane-metroraad en Solidariteit (spesifiek die burgerregte-filiaal AfriForum) stamp gedurig kop oor beweerde wedersydse miskenning van die name Pretoria en Tshwane.
Vrydagoggend se drama het daar­toe gelei dat Kemp en Roets deur gewapende polisielede in 'n vangwa gelaai en in die selle by die Wierdabrug-polisiekantoor aan­ge­hou is.
Dis hoeka dieselfde gebied waar 'n ander gevaarlike politieke gevangene, Robey Leibbrandt, meer as 60 jaar gelede aangekeer is voordat hy 'n sluipmoord op oudpremier Jan Smuts kon uitvoer.
Kemp sê juis hulle het hul mede-aangehoudenes in die selle vertel hulle is "politieke gevangenes".
Daar in die selle was die instemming oor die behoud van Pretoria se naam oorweldigend. Trouens, dit was só groot dat Kemp, met die tong stewig in die kies, wonder of 'n nuwe aar ondersteuners nie dalk onder die land se verhoorafwagtendes raakgeboor is nie!
Roets en Kemp se "gevangenskap" het darem nie lank geduur nie en hulle is binne 'n uur vrygelaat nadat elkeen 'n boete van R1 500 opgelê is.
Aangesien die hele petalje as 'n verkeersoortreding gehanteer is, sal hulle darem ook nie met 'n misdaadrekord opgesaal wees nie.